Story of Umi. 189 



mau makuahunowai ; aka, o ko Umi mau makuahunowai, kaumalia loa laua, no ka 

 laua hunona, i ka loaa ole o ke aku. Nolaila, olelo mai ko Umi mau makuahunowai 

 i na wahine a Umi: "Ina palia ka puipui o ka olua kane a e ikaika ana i ka hoewaa, 

 aina ke aku, make liewa ko olua kino ia ia." 



Mahope o laila, olelo mai la kekahi mau kamaaina ia Umi, e holo e kaohi waa 

 na lakoi:, ae aku la no o Umi i ka lakou olelo, a holo aku la. Ma keia holo ana o 

 Umi i ke kaohi aku, a hoi mai la, haawi ia mai la kana aku, malalo mai o ka lemu 

 ka haawi ana mai a ka lawaia. A ike o Umi, haalele aku la ia ia aku, aole i lawe 

 mai, aka, kuai o Umi ia aku me kekahi mea aku e ae, no ko Umi ike ana malalo 

 mai ka haawi ana mai. Nolaila, olelo aku la o Umi: "Eia kau aku o ka'u, he ia 

 nui keia, he uuku kau." A pono ae la keia mea. Aole o Umi i ai i ua ia nei, hoihoi 

 aku la no ia a haawi na kona akua, na Kaili, aia no ma Hokuli kona wahi i huna ai, 

 me ka ike ole ia. 



He mea mau ia Umi, ka holo i ke kaohi waa, a me ka lawe i aku na kona akua 

 na Kaili, ma ua wahi la i olelo ia maluna. Eia hoi ka mea haohao loa ia, o ka pio mau 

 o ke anuenue i lima o ia wahi. Nolaila, haohao o Kaoleioku, a manao iho la o Kaolei- 

 oku, o Umi ka i laila, no ka mea, ua lohe ia ko Umi nalowale ana. Alalia, hopu iho la 

 o Kaoleioku i ka puaa a iho mai la e ike ia Umi. A hiki ia, nana aku la ia i ke kino 

 o Umi, he kino hanohano, a kohu alii, a paa iho la kona manao o Umi. Alalia, lalau 

 iho la o Kaoleioku i ka puaa, a kaumaha aku la ia Umi, penei : "Eia ka puaa e ke 

 akua, he puaa imi alii." 



A pau ke kaumaha ana a Kaoleioku i ka puaa, kuu aku la ia i ka puaa a ku ma 

 ko Umi alo, alalia, huli hou mai la ka puaa ia Kaoleioku. Alalia, ninau aku o Kaolei- 

 oku: "O Umi no oe?" "Ae," mai la o Umi, "Ae, owau no." I aku o Kaoleioku: 

 "B hoi kaua i ko'u wahi." Ae aku la o Umi: "Ae." Ia wa, ike kona mau makua- 

 hunowai a me na kanaka a pau loa, he 'Hi ka keia, o Umi, o ka Liloa keiki, ka mea a 

 lakou i lohe iho nei, ua nalowale. 



Lawe aku la o Kaoleioku ia Umi, a lilo ae la i alii nana, a noho iho la me ia. 

 Ia wa, hana o Kaoleioku i mea e lilo ai ke aupuni no kana alii no Umi, no ka mea, ua 



